OpenLLM-France/wikimedia huggingface dataset:
# Lagenaria

Lagenaria és un gènere de plantes angiospermes de la família de les cucurbitàcies (Cucurbitaceae). Són plantes natives de l'Àfrica tropical i del sud.

## Descripció

Són plantes herbàcies monoiques enfiladisses anuals o perennes amb circells bifurcats. Les fulles són simples, amb pecíol, entre ovades i cordiformes o reniformes. Les flors són grans fragants i solitàries a les axil·les, presenten un receptacle en hipant de forma campanulada o d'embut en el cas de les flors masculines, i en forma de cúpula, en el cas de les flors femenines. El calze és format per cinc sèpals i la corol·la per cinc pètals blancs. Les flors masculines tenen un androceu amb tres estams. A les flors femenines al gineceu l'ovari és ínfer, ovat o cilíndric i amb nombrosos òvuls, hi ha 3 estigmes i l'androceu està representat per 3 estaminodis. La pol·linització és entomòfila. El fruit és una pepònide verda, de vegades amb taques blanques, i amb la paret exterior de consistència llenyosa a la maturitat, carnosa, amb nombroses llavors i de formes diferents, globoses, amb forma de pera, allargades, etc.

## Taxonomia

Aquest gènere va ser publicat per primer cop l'any 1825 a la revista Mémoires de la Société de Physique et d'Histoire Naturelle de Genève pel botànic francès Nicolas Charles Seringe (1776–1858).

### Espècies

Dins del gènere Lagenaria es reconeixen les sis espècies següents:
* Lagenaria abyssinica (Hook.f.) C.Jeffrey
* Lagenaria breviflora (Benth.) Roberty
* Lagenaria guineensis (G.Don) C.Jeffrey
* Lagenaria rufa (Gilg) C.Jeffrey
* Lagenaria siceraria (Molina) Standl.
* Lagenaria sphaerica (Sond.) Naudin

### Sinònims

Els següents noms científics són sinònims heterotípics de Lagenaria:
* Adenopus Benth.
* Sphaerosicyos Hook.f.

## Usos

El fruit pot ser collit verd i menjat com el carbassó o collit madur i usat com a recipient. Entre el 600 i 800 dC a l'imperi Chimor s'utilitzà per a comunicar-se amb un cordell que unia dos recipients fets amb el fruit ja assecat de la Cucurbita o la Lagenaria.

## Referències

* 1 2 3 «Lagenaria Ser.» (en anglès). Plants of the World Online. Royal Botanic Gardens. Kew. [Consulta: 23 agost 2024].
* ↑ Schaefer i Renner, 2011, p. 155.
* ↑ «Lagenaria Ser.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 24 agost 2024].
* ↑ Seringe, 1825, p. 25.
* ↑ Baldwin, Neil «There’s a 1,200-year-old Phone in the Smithsonian Collections». Smithsonian Magazine, 01-12-2013 [Consulta: 19 agost 2015].

## Bibliografia

* Seringe, Nicolas Charles «Mémoire sur les cucurbitacées» (en francès i llatí). Mémoires de la Société de Physique et d'Histoire Naturelle de Genève, vol. 3, Primera part, 1825, pàg. 1-36.
* Schaefer, H.; Renner, S. S.. «Cucurbitaceae». A: K. Kubitzki. The Families and Genera of Vascular Plants (en anglès). vol. X. Springer, 2011, p. 112-174. DOI 10.1007/978-3-642-14397-7. ISBN 978-3-642-14396-0.

## Enllaços externs

* Pollinators and biological diversity: el cas de Lagenaria (Lagenaria siceraria) a Kenya.
# Magnus Jernemyr

Magnus Jernemyr és un jugador d'handbol suec (18 de juny de 1976), Orsa, (Suècia).
Juga amb el F.C.Barcelona d'handbol a la Lliga ASOBAL, té una alçada de 2,00 m.

## Referències

* ↑ Statistik des schwedischen Handballverbandes
# Hannah Wilke

Hannah Wilke (1940, Nova York, EUA-1993, Houston, EUA) fou una artista estatunidenca.
Als anys setanta i principis dels vuitanta, Hannah Wilke va realitzar una sèrie de vídeos de performances en els quals sovint explorava qüestions de gènere i estructures de poder a través de la dramatització, la posa i la gestualitat. Per a la seva obra Super-T-Art (1974), mostra el seu cos en vint poses dramatitzades diferents, començant per la que representa Maria Magdalena, seguint amb diferents imatges de models de revista i acabant amb una de Jesucrist. El 1978, Wilke va escriure: «Super-T-Art era un joc de paraules amb super i tart [que, en anglès, significa pastís i puta], i que sonava com Jesucrist Superstar. Així que vaig dir Soup-T-Art o Super Tart, com a prostituta, com la primera prostituta en art».

## Referències

* ↑ «FEMINISMES! Exposicions». CCCB, 2019. [Consulta: 20 desembre 2019].
# Montoliu de Sent Bernat

Montoliu de Sent Bernat (francès Montoulieu-Saint-Bernard) és un municipi del departament francès de l'Alta Garona, a la regió d'Occitània.
# Jugador

En un joc, un jugador és algú que hi participa. El terme "jugador" s'utilitza amb aquest mateix significat tant en la teoria dels jocs com en els jocs recreatius ordinaris. Normalment, en un joc hi participen com a mínim dos jugadors, però existeixen jocs per a un sol jugador, que es coneixen col·lectivament com a jocs en solitari (com ara diversos jocs de cartes i la gran majoria de videojocs).
Segons el creador i dissenyador de jocs Tracy Fullerton, "per esdevenir un jugador, cal acceptar voluntàriament les regles i les restriccions d'un joc."

## Jugadors competitius

A la majoria dels jocs, un jugador (o un equip format per diversos jugadors) resulta guanyador. Alguns jocs multijugador poden tenir diversos guanyadors, però a les societats occidentals, un sol jugador (o equip) normalment aconsegueix la primera posició entre tots els participants, i les estructures de vinculació s'utilitzen habitualment per garantir un sol guanyador. Tot i així, aquesta norma no és universal: al Japó, els empats es consideren victòries per ambdós dos bàndols. Alguns jocs utilitzen mètodes múltiples d'anotar o de determinar les condicions de la victòria. En aquests jocs és possible que guanyin simultàniament dos o més jugadors o equips, que, depenent del joc, es podran comptar com a victòries múltiples o simplement un empat.
En l'àmbit esportiu, el terme comú aplicat als jugadors o als membres d'un equip és atleta.

## Referències

* ↑ Fullerton. Game Design Workshop: A Playcentric Approach To Creating Innovative Games (en anglès). Elsevier, 2008. Arxivat 2016-10-07 a Wayback Machine.
# Lake Koshkonong

Lake Koshkonong és una concentració de població designada pel cens dels Estats Units a l'estat de Wisconsin. Segons el cens del 2000 tenia 1.219 habitants.

## Demografia

Segons el cens del 2000, Lake Koshkonong tenia 1.219 habitants, 492 habitatges, i 338 famílies. La densitat de població era de 32,9 habitants per km².
Dels 492 habitatges en un 25,4% hi vivien nens de menys de 18 anys, en un 59,8% hi vivien parelles casades, en un 4,7% dones solteres, i en un 31,1% no eren unitats familiars. En el 22,6% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,2% tenia menys de 18 anys, un 6,2% entre 18 i 24, un 26,4% entre 25 i 44, un 32,1% de 45 a 60 i un 14% 65 anys o més.
L'edat mediana era de 42 anys. Per cada 100 dones de 18 o més anys hi havia 106,9 homes.
La renda mediana per habitatge era de 54.412 $ i la renda mediana per família de 60.761 $. Els homes tenien una renda mediana de 36.181 $ mentre que les dones 25.337 $. La renda per capita de la població era de 23.801 $. Aproximadament el 2,9% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Koshkonong» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Lake Koshkonong». American Fact Finder. Oficina del Cens dels Estats Units, 12-01-2010.
# Helena M.L. Forbes

Helena Madeleine Lamont Forbes (Forfar, Angus, Escòcia, 11 de setembre de 1900 - Durban, Sud-àfrica, 5 de setembre de 1959) va ser una botànica escocesa.

## Vida i obra

De ben jove va anar amb la seva família a viure a Sud-àfrica. Entre el 1938 i 1940 va treballar als Kew Gardens i entre 1940 i 1955 al KwaZulu-Natal Herbarium.
Va estudiar i descriure plantes principalment endèmiques de Sud-àfrica.

## Abreviatura

L'abreviatura H.M.L.Forbes s'empra per indicar Helena M.L. Forbes com autoritat en la descripció i classificació científica dels vegetals.

## Referències

* ↑ «32 names published by H.M.L.Forbes». International Plant Names Index.
# Nicola Larini

Nicola Larini va ser un pilot de curses automobilístiques italià que va arribar a disputar curses de Fórmula 1.
Va néixer el 19 de març del 1964 a Camaiore, Toscana, Itàlia.

## A la F1

Nicola Larini va debutar a l'onzena cursa de la temporada 1987 (la 38a temporada de la història) del campionat del món de la Fórmula 1, disputant el 6 de setembre del 1987 el G.P. d'Itàlia al circuit de Monza.
Va participar en un total de setanta-cinc curses puntuables pel campionat de la F1, disputades en vuit temporades no consecutives (temporada 1987 - 1992, 1994 i 1997), aconseguint una segona posició com millor classificació en una cursa i assolí set punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1987 | Coloni | Coloni | Ford | BRA | SMR | BEL | MON | E.USA | FRA | GBR | ALE | HUN | AUT | ITA NVQ | POR Ret | ESP Ret | MEX | JPN | AUS | | - | 0 |
| 1988 | Osella | Osella | Ford | BRA NVQ | SMR DSQ | MON 9 | MEX NVQ | CAN NVQ | E.USA Ret | FRA Ret | GBR 19 | ALE Ret | HUN NVQ | BEL Ret | ITA Ret | POR 12 | ESP Ret | JPN Ret | AUS NVQ | | - | 0 |
| 1989 | Osella | Osella | Ford | BRA DSQ | SMR 12 | MON NVQ | MEX NVQ | USA NVQ | CAN Ret | FRA NVQ | GBR Ret | ALE NVQ | HUN NVQ | BEL NVQ | ITA Ret | POR NVQ | ESP Ret | JPN Ret | AUS Ret | | - | 0 |
| 1990 | Ligier | Ligier | Ford | USA Ret | BRA 11 | SMR 10 | MON Ret | CAN Ret | MEX 16 | FRA 14 | GBR 10 | ALE 10 | HUN 11 | BEL 14 | ITA 11 | POR 10 | ESP 7 | JPN 7 | AUS 10 | | - | 0 |
| 1991 | Modena | Modena | Lamborghini | USA 7 | BRA NVQ | SMR NVQ | MON NVQ | CAN NVQ | MEX NVQ | FRA NVQ | GBR NVQ | ALE Ret | HUN 16 | BEL NVQ | ITA 16 | POR NVQ | ESP NVQ | JPN NVQ | AUS Ret | | - | 0 |
| 1992 | Ferrari | Ferrari | Ferrari | SUD | MEX | BRA | ESP | SMR | MON | CAN | FRA | GBR | ALE | HUN | BEL | ITA | POR | JPN 12 | AUS 11 | | - | 0 |
| 1994 | Ferrari | Ferrari | Ferrari | BRA | PAC Ret | SMR 2 | MON | ESP | CAN | FRA | GBR | ALE | HUN | BEL | ITA | POR | EUR | JPN | AUS | | 14è | 6 |
| 1997 | Sauber | Sauber | Petronas | AUS 6 | BRA 11 | ARG Ret | SMR 7 | MON Ret | ESP | CAN | FRA | GBR | GER | HUN | BEL | ITA | AUT | LUX | JPN | EUR | 19è | 1 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 75 (50) | 0 | 1 | 0 | 0 | 7 |

## Referències

* 1 2 3 «Nicola Larini» (en castellà), 10-12-2021.
# Manorville (Pennsilvània)

Manorville és una població dels Estats Units a l'estat de Pennsilvània. Segons el cens del 2000 tenia 401 habitants.

## Demografia

Segons el cens del 2000, Manorville tenia 401 habitants, 180 habitatges, i 106 famílies. La densitat de població era de 1.548,3 habitants/km².
Dels 180 habitatges en un 26,1% hi vivien nens de menys de 18 anys, en un 49,4% hi vivien parelles casades, en un 6,7% dones solteres, i en un 40,6% no eren unitats familiars. En el 33,9% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,93.
Per edats la població es repartia de la següent manera: un 21,9% tenia menys de 18 anys, un 8% entre 18 i 24, un 31,4% entre 25 i 44, un 19,5% de 45 a 60 i un 19,2% 65 anys o més.
L'edat mediana era de 39 anys. Per cada 100 dones de 18 o més anys hi havia 89,7 homes.
La renda mediana per habitatge era de 34.500 $ i la renda mediana per família de 36.250 $. Els homes tenien una renda mediana de 27.109 $ mentre que les dones 20.909 $. La renda per capita de la població era de 16.407 $. Entorn de l'11,9% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manorville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Manorville». American Fact Finder. Oficina del Cens dels Estats Units, 12-01-2010.
# Hannan

Hannan (阪南市, Hannan-shi) és una ciutat i municipi de la prefectura d'Osaka, a la regió de Kansai, Japó. El nom de Hannan està compost pels kanji de 阪, que és el segon de la paraula Osaka (大阪) i 南 (nan) que vol dir "sud", per tant, el nom de la ciutat en català podira ser "el sud d'Osaka", fent referència a la seua situació geogràfica. A Hannan es troba la popular platja Pichi Pichi beach.

## Geografia

La ciutat de Hannan es troba al sud-oest de la prefectura d'Osaka i està adscrita pel govern prefectural a la regió de Sennan o Izumi sud, en record de l'antiga província. El terme municipal de Hannan limita amb els de Misaki a l'oest i Sennan a l'est, mentres que al nord limita amb la mar de Seto i la badia d'Osaka i al sud limita amb la prefectura de Wakayama.

## Història

Tot i que la ciutat fou fundada el 1991, els poblets i els barris que la formen han existit des del període Nara. Alguns materials i eines fetes de pedra trobades a la zona han determinat que el lloc ja estava habitat com a poc fa 10.000 anys abans de Crist. Igual que les demés ciutats al sud del riu Yamato, la zona va pertànyer a la província d'Izumi des del període Nara fins a principis de l'era Meiji.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 9.842 | 11.901 | 13.494 | 16.792 | 21.067 | 28.322 | 42.612 |
| 1990 | 2000 | 2010 | 2020 | 2030 | 2040 | 2050 |
| 54.073 | 58.193 | 56.663 | 51.177 | - | - | - |

## Sector productiu

Les atraccions turístiques són les plantacions de cirerers de Yamanakadani amb la floració com a reclam, la platja de Hakotsukuri, el Santuari de Hata, i les rutes de paisatge urbà històric. La indústria local es basa en la pesca i agricultura.
La ciutat és coneguda per la seva marca local de sake, Naniwa-masamune, de la qual hi ha una planta elaboradora a la zona d'Ozaki. La ciutat també acull un tipus de wagashi elaborat amb mongetes azuki al vapor conegudes com a Murasame.

## Transport
### Ferrocarril

* Companyia de Ferrocarrils del Japó Occidental (JR West)
** Izumi-Tottori - Yamanakadani
* Ferrocarril Elèctric Nankai
** Ozaki - Tottorinoshō - Hakotsukuri

### Carretera

* Nacional 26
* Autopista Hanwa, eixida de Hannan.

## Referències

* ↑ «大阪府内の市町村» (en japonès). [Consulta: 7 juny 2020].
* ↑ Statistics Bureau of Japan
* 1 2 «Fast-Track Guide for Hannan City» (en japonès). HANNAN TOURISM BUREAU. [Consulta: 7 juny 2020].
# Montolièrs

Montolièrs (en francès Montouliers) és un municipi occità del Llenguadoc, de la regió d'Occitània, al departament de l'Erau.

## Referències

* ↑ Topònims occitans de l'Erau
# Jugadors de cartes

* Per a altres significats, vegeu «Els jugadors de cartes».
Jugadors de cartes és una obra de Caravaggio, amb data de 1595. Alguns dels seus biògrafs (com Lambert o Robb) la consideren com el seu últim treball de l'etapa primària de la seva vida. Va ser encarregat pel cardenal Francesco Maria del Monte, qui la va retenir en la seva col·lecció privada fins a la seva mort.
L'objectiu d'aquest quadre era mostrar com l'astúcia de la maldat venç sovint, davant la candidesa i innocència dels qui són bons i nobles de cor. Ara bé, les escena mostra a dos nois jugant a la canastra (o un altre joc de cartes, no s'ha identificat del tot), mentre l'informant d'un d'ells fa senyals a l'altre sobre les cartes que té el seu oponent. Caravaggio va basar aquest quadre en les seves pròpies experiències, perquè la seva vida mateixa es va desenvolupar moltes vegades en un ambient delictiu. Forma parella amb La buenaventura, també d'aquests anys i encarregada per Del Monte.

## Descripció

La pintura mostra un noi ben vestit jugant a cartes amb un altre noi. El segon noi, és un trampós, té cartes addicionals ficades en el cinturó a l'esquena, fora de la vista del primer però no de l'espectador. Un altre home més gran, sinistre, està mirant per sobre l'espatlla de la víctima i fent senyals al seu jove còmplice. El segon noi té una daga a mà en un costat, pel que sembla que la violència pot no estar molt lluny.
Va ser la segona pintura que Caravaggio va crear. La primera, La bona sort, havia cridat l'atenció i aquesta nova pintura va estendre la seva reputació. Els temes de La bona sort i jugadors de cartes ofereixen alguna cosa nova, escenes realistes de la vida al carrer, sobretot amb una atenció als petits detalls, com els dits de divisió en els guants de l'ancià, o la mirada ansiosa del jove trampós al seu amo. La penetració psicològica és igualment sorprenent, les tres figures unides pel drama comú, però cada un amb la seva pròpia part única al joc més gran, si l'innocent està sent enganyat, l'altre noi és un altre innocent sent corromput tot i que enganya al seu contrincant.

## Bibliografia

* Carrasat, Patricia. Mestres de la pintura. Spes Editorial, S.L., 2005. ISBN 84-8332-597-7.

## Referències

* Anàlisi de l'obra en Artehistoria.com
# Lepidotrigla kishinouyi

Lepidotrigla kishinouyi és una espècie de peix pertanyent a la família dels tríglids.

## Descripció

* Fa 20 cm de llargària màxima.

## Hàbitat

És un peix marí, demersal i de clima temperat que viu entre 40-140 m de fondària.

## Distribució geogràfica

Es troba al Pacífic nord-occidental: el sud del Japó i el mar de la Xina Oriental.

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Yamada, U., S. Shirai, T. Irie, M. Tokimura, S. Deng, Y. Zheng, C. Li, Y.U. Kim i Y.S. Kim, 1995. Names and Illustrations of fishes from the East China Sea and the Yellow Sea. Overseas Fishery Cooperation Foundation, Tòquio (Japó).
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Shao, K.-T., J.-P. Chen, P.-H. Kao i C.-Y. Wu, 1993. Fish fauna and their geographical distribution along the western coast of Taiwan. Acata Zoologica Taiwanica 4(2): 113-140.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Richards, W.J., 1992. Comments on the genus Lepidotrigla (Pisces: Triglidae) with descriptions of two new species from the Indian and Pacific oceans. Bull. Mar. Sci. 51(1):45-65.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Nombre de Joule

El nombre de Joule $(Jo)$ és una magnitud adimensional usada en magnetohidrodinàmica. Serveix per caracteritzar l'escalfament d'un fluid sotmès a un camp magnètic. Dona una mesura de la relació entre l'energia tèrmica i l'energia del camp magnètic.
Duu el nom del físic anglès James Prescott Joule.

## Definició

Es defineix de la següent manera:
$Jo={\frac {2\rho \,c_{p}\,\Delta T}{\mu _{e}\,H^{2}}}$
on:
* ρ - és la densitat
* c$_p$ - és la capacitat tèrmica específica
* ΔT - és la diferència de temperatura
* μ$_e$ - és la permeabilitat magnètica
* H - és el camp magnètic.

## Referències

* ↑ CRC Press. Laws and Models: Science, Engineering and Technology (en anglais), 2000, p. 524. ISBN 8449320186.
* ↑ Ellis Horwood Limited. Measures in science and engineering : their expression, relation and interpretation, 1986, p. 216. ISBN 0853126070.
# Irina Privalova

Irina Privalova, de soltera Irina Sergéieva, (en rus: Ирина Привалова) (Malakhovka, Unió Soviètica 1968) és una atleta russa, que destacà tant en proves de velocitat com de mitjana distància.

## Biografia

Va néixer el 22 de novembre de 1968 a la ciutat de Malakhovka, suburbi de la ciutat de Moscou, una població que en aquells moments estava situada a la República Socialista Federada Soviètica de Rússia (Unió Soviètica) i que avui dia està a la Federació Russa.

## Carrera esportiva

Va participar, als 23 anys, en representació de l'Equip Unificat en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de plata en la prova de relleus 4x100 metres i la medalla de bronze en la prova dels 100 metres llisos pel darrere de la nord-americana Gail Devers i la jamaicana Juliet Cuthbert. Així mateix participà en la prova dels 200 metres llisos, on finalitzà quarta i aconseguí així un diploma olímpic.
En els Jocs Olímpics d'Estiu de 1996 realitzats a Atlanta (Estats Units), i ja sota representació russa, finalitzà quarta en la prova dels relleus 4x100 metres i fou eliminada a semifinals dels 100 metres llisos i quarts de final dels 200m. llisos.
En els Jocs Olímpics d'Estiu de 2000 realitzats a Sydney (Austràlia) deixà les proves de velocitat per centrar-se en proves de mitjana distància i tanques, guanyant la medalla d'or en els 400 metres tanques i la medalla de bronze en els relleus 4x400 metres.
Al llarg de la seva carrera ha guanyat sis medalles en el Campionat del Món d'atletisme, entre elles una medalla d'or; cinc medalles en el Campionat del Món d'atletisme en pista coberta, entre elles tres medalles d'or; i sis medalles en el Campionat d'Europa de l'especialitat, entre elles tres medalles d'or. L'any 1994 fou nomenada millor atleta europea de l'any.

### Millors marques

Aire lliure :
| Aire lliure Prova Temps Lloc Data 100 m. llisos 10.77 segons Lausana (Suïssa) 6 de juliol de 1994 200 m. llisos 21.87 segons Mònaco (Mònaco) 25 de juliol de 1995 400 m. llisos 49.89 segons Moscou (Rússia) 30 de juliol de 1993 800 metres 2.09.40 minuts Moscou (Rússia) 27 de juliol de 2003 100 m. tanques 13.56 segons Melbourne (Austràlia) 2 de març de 2000 400 m. tanques 53.02 segons Sydney (Austràlia) 27 de setembre de 2000 Salt d'alçada 1,72 metres Salt de llargada 6,45 metres Tallinn (Unió Soviètica) 23 de juny de 1984 | En pista coberta Prova Temps Lloc Data 50 m. llisos 5.96 segons Madrid (Espanya) 9 de febrer de 1995 60 m. llisos 6.92 segons Madrid (Espanya) 11 de febrer de 1993 200 m. llisos 22.10 segons Liévin (Suïssa) 19 de febrer de 1995 400 m. llisos 50.23 segons Barcelona (Catalunya) 12 de març de 1995 60 m. tanques 8.16 segons Moscou (Rússia) 27 de gener de 2000 Saut de llargada 6,48 m Berlin (RFA) 23 de febrer de 1985 Triple salt 13,72 m Moscou (Unió Soviètica) 26 de febrer de 1989 |

## Enllaços externs

* (anglès) www.iaaf.org - Irina Privalova